અમદાવાદ: ચોમાસાની ઋતુ નજીક આવી હોઈ બારે માસ મજૂરોના ત્રાસથી પરેશાન અમદાવાદીઓ માટે વરસાદની સિઝન મચ્છરોની પિક સિઝન હોવાથી ભારે આફતરૂપ બનશે. તેમાં પણ એડિસ ઈજિપ્તી મચ્છર કરડવાથી હવે ઝિકા વાઈરસનો ચેપ પણ ફેલાતો હોઈ શહેરીજનો ભારે ભયભીત છે. આવા માહોલમાં મચ્છરોના ઉત્પત્તિસ્થાન સમાન તળાવો ચોખ્ખાચણાક રાખવા જોઈએ પરંતુ કોર્પોરેશનના કેટલાક ભ્રષ્ટ અધિકારીઓની રહેમનજરથી તળાવોમાં ખુલ્લેઆમ ગટરના પાણી ઠલવાઈ રહ્યાં છે. સરખેજ વોર્ડનાં સરખેજ ગામ તળાવ, રોપડા તળાવ અને મકરબા ગામ તળાવ આનું ઉત્તમ ઉદાહરણ છે.